CELEX: 62009CN0533
Language: mt
Date: 2009-12-18 00:00:00
Title: Kawża C-533/09: Rikors ippreżentat fit- 18 ta’ Diċembru 2009 — Il-Kummissjoni Ewropea vs Ir-Repubblika Portugiża

27.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/23
            
         Rikors ippreżentat fit-18 ta’ Diċembru 2009 — Il-Kummissjoni Ewropea vs Ir-Repubblika Portugiża
   (Kawża C-533/09)
   2010/C 51/37
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: H. Støvlbæk u P. Guerra e Andrade, aġenti)
   
      Konvenuta: Ir-Repubblika Portugiża
   
      Talbiet
   
   
               —
            
            
               tiddikjara li billi eżiġiet in-nazzjonalità Portugiża għall-aċċess għall-professjoni ta’ nutar, skont id-deċiżjoni tal-Ministru tal-Ġustizzja tat-12 ta’ Diċembru 1991, li jadotta l-opinjoni tal-Bord Konsultattiv tal-Avukat Ġenerali tar-Repubblika dwar l-Artikolu 15 tal-Kostituzzjoni, ir-Repubblika Portugiża ma wettqitx l-obbligi tagħha taħt l-Artikolu 49 TFUE peress li ma ġewx sodisfatti r-rekwiżiti tal-Artikolu 51 TFUE.
            
         
               —
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   Fil-Portugall, l-interessi segwiti min-nutar mhumiex interessi tal-Istat, in-nutar ma jipparteċipax direttament u speċifikament fl-eżerċizzju tal-awtorità pubblika u ma jagħmilx parti mill-Amministrazzjoni Pubblika. L-eċċezzjoni tal-Artikolu 51 tat-Trattat dwar il-Funzjonament tal-Unjoni Ewropea ma tapplikax fil-konfront tal-professjoni ta’ nutar fil-Portugall. L-opinjoni konsultattiva tal-Avukat Ġenerali tar-Repubblika adottata fit-12 ta’ Diċembru 1991 ma tgħidx li l-professjoni ta’ nutar taqa’ taħt l-Artikolu 15(2) tal-Kostituzzjoni. Il-funzjonijiet ta’ nutar, fil-Portugall, huma ta’ natura esklużivament teknika. Dawn huma bbażati fuq il-kompetenza professjonali u mhux fuq il-fiduċja politika.